**KLAIPĖDOS MIESTO SAVIVALDYBĖS ADMINISTRACIJA**

**STRATEGINIO PLANAVIMO GRUPĖS**

**POSĖDŽIO PROTOKOLAS**

2020-08-19 Nr. STR3-14

Posėdis įvyko el. paštu 2020-08-18.

Posėdžio pirmininkas – A. Dobranskis, Savivaldybės administracijos direktoriaus pavaduotojas, pavaduojantis Savivaldybės administracijos direktorių .

Posėdžio sekretorė – S. Kačerauskaitė, Strateginio planavimo skyriaus vyr. specialistė.

Dalyvavo: I. Butenienė, Strateginio planavimo skyriaus vedėja; L. Čeponienė, Apskaitos skyriaus vedėja; A. Dobranskis, Savivaldybės administracijos direktoriaus pavaduotojas, K. Petraitienė, Finansų skyriaus vedėja.

Nedalyvavo: A. Dirgėlienė, Savivaldybės administracijos direktoriaus pavaduotoja; M. Katauskienė, Centralizuoto vidaus audito skyriaus vedėja; G. Neniškis, Savivaldybės administracijos direktorius.

DARBOTVARKĖ:

1. Dėl BĮ Klaipėdos miesto lengvosios atletikos mokyklos siūlymo pakeisti lėšų naudojimo paskirtį.

2. Dėl Sveikatos skyriaus. prašymo įtraukti į strateginį veiklos planą priemones iš Mero 2020-04-17 potvarkiu Nr. M-25 (nauja redakcija 2020-04-23 Nr. M-28) sudarytos darbo grupės parengto rekomendacinio priemonių plano.

3. Dėl Sveikatos skyriaus siūlymo koreguoti strateginio veiklos plano 13 programą.

4. Dėl BĮ Klaipėdos miesto visuomenės sveikatos biuro dalyvavimo projektuose.

1. SVARSTYTA. Dėl BĮ Klaipėdos miesto lengvosios atletikos mokyklos siūlymo pakeisti lėšų naudojimo paskirtį.

Siūloma pritarti siūlymui panaudoti 20 tūkst. Eur, kurie buvo skirti Paplūdimio tinklinio Pasaulio taurės etapo renginiui (neįvyko dėl priežasčių, susijusių su Covid-19 plitimu), Lengvosios atletikos maniežo pritaikymui neįgaliesiems (7,5 tūkst. Eur) bei klientų srautų kontrolės sistemos diegimui (3,7 tūkst. Eur). Likusi suma (8,8 tūkst. Eur) bus panaudota Vandens sporto šakų festivaliui organizuoti.

NUTARTA:

1. Pritarti siūlymui panaudoti 20 tūkst. Eur, kurie buvo skirti Paplūdimio tinklinio Pasaulio taurės etapo renginiui, Lengvosios atletikos maniežo pritaikymui neįgaliesiems (7,5 tūkst. Eur), klientų srautų kontrolės sistemos diegimui (3,7 tūkst. Eur) ir Vandens sporto šakų festivaliui organizuoti (8,8 tūkst. Eur).

2. Siūlyti BĮ Lengvosios atletikos maniežui vykdyti viešuosius pirkimus, reikalingus 1 p. paminėtoms priemonėms įgyvendinti.

3. Pavesti Strateginio planavimo ir Finansų skyriams atlikti reikiamus keitimus 2020-2022 m. SVP ir 2020 m. biudžete.

**Balsavo: „už“ – 4; „prieš“ – 0; susilaikė – 0.**

2. SVARSTYTA. Dėl Sveikatos skyriaus prašymo įtraukti į strateginį veiklos planą priemones iš Mero 2020-04-17 potvarkiu Nr. M-25 (nauja redakcija 2020-04-23 Nr. M-28) sudarytos darbo grupės parengto rekomendacinio priemonių plano.

Siūloma pritarti siūlymui įtraukti priemones į 2020-2022 m. strateginį veiklos planą, kai jis bus keičiamas.

NUTARTA:

1. Įtraukti priemones į 2020-2022 m. strateginį veiklos planą, kai jis bus keičiamas.

2. Įpareigoti Sveikatos skyrių parengti priemonių įgyvendinimui reikalingų viešųjų pirkimų technines užduotis ir, atsižvelgiant į jas, pateikti pakoreguotas priemonių formuluotes bei lėšų poreikį.

**Balsavo: „už“ – 4; „prieš“ – 0; susilaikė – 0.**

3. SVARSTYTA. Dėl Sveikatos skyriaus siūlymo koreguoti 2020-2022 m. strateginio veiklos plano 13 programą.

Siūloma pritarti siūlomiems pakeitimams, įtraukti juos, kai bus keičiamas 2020-2022 m. SVP.

NUTARTA:

Pritarti siūlomiems pakeitimams ir įtraukti juos, kai bus keičiamas 2020-2022 m. SVP.

**Balsavo: „už“ – 4; „prieš“ – 0; susilaikė – 0.**

4. SVARSTYTA. Dėl BĮ Klaipėdos miesto visuomenės sveikatos biuro dalyvavimo projektuose.

Siūloma pritarti, kad BĮ Klaipėdos miesto visuomenės sveikatos biuras teiktų paraiškas paramai gauti pagal 2014–2021 m. Europos ekonominės erdvės finansinio mechanizmo Programos „Sveikata“ kvietimus Nr. LT03-2-SAM-K01 ir LT03-1-SAM-K01.

NUTARTA:

Įpareigoti Sveikatos skyrių parengti savivaldybės tarybos sprendimų projektus dėl dalyvavimo projektuose ir įsivertinti savivaldybės biudžeto išlaidų poreikį planuojant 2021-2023 m. veiklas.

**Balsavo: „už“ – 4; „prieš“ – 0; susilaikė – 0.**

Posėdžio pirmininkas Andrius Dobranskis

Posėdžio sekretorė Snieguolė. Kačerauskaitė